Jimmy Choo JC Posie Cat-Eye Metal Sunglasses - Brown with Brown Gradient Lens
JC Posie F8G Cyril se swye oor SAL, SAUK en Denel is ‘bisar’ | Netwerk24
Deur Francois Williams 21 Junie 2019 13:14
Pres. Cyril Ramaphosa Foto: Getty Images
Die sukkelende staatsondernemings soos die Suid-Afrikaanse Lugdiens (SAL), die SAUK, Denel en SA Express het Donderdagaand geskitter in hul afwesigheid in pres. Cyril Ramaphosa se staatsrede.
En ekonome is bevrees die “verkeerde” mense gaan dit raaksien. Peter Attard Montalto, hoof van kapitaalmarknavorsing by Intellidex, sê die afwesigheid van enige opmerkings oor hoe die SAL en die SAUK se geldsake herstel gaan word, sal krediteure en verskaffers bekommerd laat.
“Ons vind dit bisar en dit sal krediteure bekommerd maak dat daar op hoë politieke vlak geen steun aangebied word nie. Sowel die SAL en die SAUK is op die rand van ineenstorting wat krediteure en verskaffers betref, en sulke steun sou belangrik gewees het,” sê Montalto.
Hy vermoed die afwesigheid van enige verwysings na die SAL en die SAUK dui op die voorwaardes wat die nasionale tesourie en veral Tito Mboweni, minister van finansies, sal wil stel vir enige staatshulp aan dié staatsondernemings.
Staatsondernemings sal dus steeds ’n groot las op die ekonomie wees weens hul oorheersing in sekere markte en dit lyk nie of die beleid hieroor gaan verander nie, waarsku Montalto.
Monica Mynhardt, navorser van die vakbond Solidariteit se navorsingsinstituut, het daarop gewys die enigste verwysing na ander staatsondernemings was as deel van sy sewe prioriteite - dat staatsentiteite versterk moet word om hul mandaat uit te voer en ’n etiese staat te bou waarin daar nie plek is vir korrupsie en plundering van staatsgeld nie.
“Die president het geen daadwerklike planne daargestel om sukkelende entiteite soos die Suid-Afrikaanse Uitsaaikorporasie, die Suid-Afrikaanse Lugdiens en Denel reg te ruk nie’ inteendeel, hy het nie eens een keer na hierdie staatsentiteite verwys nie.”
Meer oor: Sal | Sauk | Denel | Sabc | Staatsrede 2019 | Staatsinstellings | Staatsrede